
	Likumprojekts
Likumprojekts
	Iebildums
Atbilstoši likumprojekta 17.pantam, kas papildina Enerģētikas likumu ar X1 nodaļu un attiecīgi ar 58.4 pantu, kurā ir noteikts, ka biomasas kurināmajam ir jāatbilst ilgtspējas kritērijiem un siltumnīcefekta gāzu emisijas ietaupījuma kritērijiem, ja to izmanto elektroenerģijas, siltumenerģijas, aukstumenerģijas ražošanas iekārtā vai degvielu ražošanas iekārtā, kuras kopējā nominālā ievadītā siltuma jauda, summējot visu stacionāro tehnoloģisko sadedzināšanas iekārtu jaudu, ir 20 megavati (MW) vai lielāka cietā biomasas kurināmā gadījumā. Lūdzam likumprojekta anotācijā paskaidrot, kāpēc ir noteikts tik augsts cietās biomasas sadedzināšanas iekārtu ievadītā siltuma jaudas kritērijs, ja šobrīd citos Fit for 55 likumdošanas pakotnes projektos, piemēram, priekšlikumā par Enerģijas nodokļu direktīvas (2003/96/EK) pārskatīšanu attiecībā uz koksnes produktiem, kuriem piemērotu nodokli, atsauces kritērijs ir noteikts 10 megavati (MW).  
Piedāvātā redakcija
-
	Juris Lukss (FM)

	Priekšlikums
Lūdzam precizēt likumprojekta 28.pantā, kurš paredz papildināt Enerģētikas likumu ar 122.pantu, minētā panta daļu numerāciju.
Piedāvātā redakcija
-
	Juris Lukss (FM)

Lūdzam precizēt likumprojekta 27.pantu, kas paredz izteikt Enerģētikas likuma 117.3 panta trešo daļu jaunā redakcijā. Vēlamies norādīt, ka šobrīd spēkā esošajā minētā likuma 117.3 panta redakcijā nav trešās daļas. Ņemot vērā likumprojekta 27.panta ietverto regulējumu, domājams, ka jaunā redakcijā tiek izteikta likuma 117.3 panta pirmā daļa.
Piedāvātā redakcija
-
	Juris Lukss (FM)

Lūdzam anotācijas III sadaļas 8.punktā “Cita informācija” veikt šādus precizējumus:
1) precizēt pirmā punkta otro rindkopu, paredzot, ka gadījumā, ja programma ir efektīva, tad finansējums pēc 2025.gada tiks nodrošināts, Klimata un enerģētikas ministrijai sagatavojot fiskāli neitrālu priekšlikumu vai no Klimata un enerģētikas ministrijas apakšprogrammas 33.01.00 "Emisijas kvotu izsolīšanas instrumenta administrācija";
2) papildināt otro punktu ar skaidrojumu kāda IKT risinājuma izstrāde ir paredzēta un kuras ministrijas budžeta ietvaros tiks nodrošināta konkrētā risinājuma izveide un uzturēšana;
3) papildināt ar trešo punktu, norādot, ka Būvniecības valsts kontroles birojs vienotā kontaktpunkta funkcijas īstenošanu nodrošinās esošā valsts budžeta finansējuma ietvaros.
Piedāvātā redakcija
-
	Anželika Osipova (FM)



